CELEX: 62018CA0242
Language: sl
Date: 2019-07-03 00:00:00
Title: C-242/18: Sodba Sodišča (prvi senat) z dne 3. julija 2019 (predlog za sprejetje predhodne odločbe Varhoven administrativen sad – Bolgarija) – „UniCredit Leasing“ EAD/Direktor na Direktsia „Obzhalvane i danachno-osiguritelna praktika“ – Sofia pri Tsentralno upravlenie na Natsionalnata agentsia za prihodite (NAP) (Predhodno odločanje — Skupni sistem davka na dodano vrednost (DDV) — Davčna osnova — Zmanjšanje — Načelo davčne nevtralnosti — Pogodba o lizingu, razdrta zaradi neplačila obrokov — Odmerna odločba — Področje uporabe — Obdavčljive transakcije — Dobava blaga, opravljena za plačilo — Plačilo „odškodnine“ zaradi razdrtja pogodbe do njenega izteka — Pristojnost Sodišča)

9.9.2019   
            
            
               SL
            
            
               Uradni list Evropske unije
            
            
               C 305/18
            
         
      Sodba Sodišča (prvi senat) z dne 3. julija 2019 (predlog za sprejetje predhodne odločbe Varhoven administrativen sad – Bolgarija) – „UniCredit Leasing“ EAD/Direktor na Direktsia „Obzhalvane i danachno-osiguritelna praktika“ – Sofia pri Tsentralno upravlenie na Natsionalnata agentsia za prihodite (NAP)
      (C-242/18) (1)
      
      (Predhodno odločanje - Skupni sistem davka na dodano vrednost (DDV) - Davčna osnova - Zmanjšanje - Načelo davčne nevtralnosti - Pogodba o lizingu, razdrta zaradi neplačila obrokov - Odmerna odločba - Področje uporabe - Obdavčljive transakcije - Dobava blaga, opravljena za plačilo - Plačilo „odškodnine“ zaradi razdrtja pogodbe do njenega izteka - Pristojnost Sodišča)
      (2019/C 305/22)
      Jezik postopka: bolgarščina
      
         Predložitveno sodišče
      
      Varhoven administrativen sad
      
         Stranki v postopku v glavni stvari
      
      
         Tožeča stranka:„UniCredit Leasing“ EAD
      
         Tožena stranka: Direktor na Direktsia „Obzhalvane i danachno-osiguritelna praktika“ – Sofia pri Tsentralno upravlenie na Natsionalnata agentsia za prihodite (NAP)
      
         Izrek
      
      
                  1.
               
               
                  Člen 90(1) Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da v primeru razdrtja pogodbe o lizingu dovoljuje zmanjšanje davčne osnove za plačilo davka na dodano vrednost, ki je bila pavšalno določena z odmerno odločbo in ki zajema vse obroke lizinga za celotno obdobje trajanja pogodbe, tudi če je ta odmerna odločba postala pravnomočna in tako pomeni „trajen upravni akt“, s katerim je bil na podlagi nacionalnega prava ugotovljen davčni dolg.
               
            
                  2.
               
               
                  Člen 90 Direktive 2006/112 je treba razlagati tako, da v položaju, kot je ta v postopku v glavni stvari, neplačilo dela dolgovanih obrokov lizinga iz pogodbe o lizingu za obdobje od ustavitve plačil do razdrtja pogodbe brez retroaktivnega učinka, na eni strani, in neplačilo dolgovane odškodnine zaradi predčasnega prenehanja pogodbe, ki ustreza vsoti vseh neplačanih obrokov lizinga do izteka trajanja te pogodbe, na drugi strani, predstavljata primer neplačila, ki lahko spada pod odstopanje od obveznosti zmanjšanja davčne osnove za plačilo davka na dodano vrednost iz odstavka 2 tega člena, razen če davčni zavezanec izkaže razumno verjetnost, da dolg ne bo plačan, kar mora preveriti predložitveno sodišče.
               
            
         (1)  UL C 211, 18.6.2018.